વાઘોડિયા તાલુકા પંચાયતના ઇજનેર દિનેશ કિકાણીની કરોડો રૂપિયાની બેનામી સંપત્તિ એસીબીની તપાસમાં બહાર આવ્યા બાદ તેની સામે ગુનો દાખલ કરી દિનેશ કિકાણીની વધુ પ્રોપર્ટી શોધવામાં આવી રહી છે. આ તમામ પ્રોપર્ટી કે જેમાં દિનેશ કિકાણીની ભાગીદારી છે તેવી પ્રોપર્ટી સાઇટો પણ સ્થગીત કરી દેવામાં આવી છે. એસીબીએ શોધી કાઢેલી દિનેશ કિકાણીની સંપત્તિની કિંમત આશરે ૧૦૦ કરોડ રૂપિયાથી વધુની થાય છે. જેને હવે તો વેચી નહીં શકે. આ દ્વારા દિનેશની સંપત્તિ પર તંત્રએ કાયદા મુજબ સંકજો કસ્યો છે.